Olen ylistäjä herttaan hetken
Ystäväni usein kyselevät,
 miksi jätin ”hyvän asemani”,
 kun en kerran elä lauluistani,
 vastaukselleni hymyilevät.

 Taasen tunnen, kun on kaunis kevät,
 sinitaivas valkohattarainen,
 että eloni on samanlainen
 kuin nuo hattarat pois liitelevät.

 Olen ylistäjä herttaan hetken,
 runoilija elon riemuretken,
 lauleskellen elän elämäni,

 tietäin, se on tuokioinen vainen,
 poistun pois kuin valkohattarainen
 laulaissani viimesäettäni.

1913.